Rudy Gobert

Rudi Goberas (; g. 1992 m. birželio 26 d.) – Prancūzijos krepšininkas, žaidžiantis NBA lygoje besivaržančioje Minesotos „Timberwolves“ komandoje.

 Karjera 

 Šolė „Basket“ (2011–2013 m.) 
Nuo 2009 iki 2011 m. Goberas rungtyniavo Šolė „Basket“ jaunimo komandoje. Komandoje debiutavo 2011 m. gegužės 10 d. rungtynėse prieš Po Ortezo „Élan Béarnais“.https://www.proballers.com/basketball/game/214416/pau-lacq-orthez-cholet-2011-05-10

 Jutos „Jazz“ (2013–2022 m.) 
2013 m. NBA naujokų biržoje krepšininką 27-uoju šaukimu pasirinko Denverio „Nuggets“ komanda, tačiau jis iškart buvo išmainytas į Jutos „Jazz“.http://www.nba.com/jazz/news/jazz-acquires-draft-rights-rudy-gobert-denver Liepos 6 d. jis pasirašė NBA sutartį su komanda.http://www.nba.com/jazz/news/jazz-signs-first-round-pick-rudy-gobert

Gruodžio 14 d. jis buvo paskirtas rungtyniauti NBA D-lygoje, Beikersfildo „Jam“ komandoje. D-lygoje jis sužaidė aštuonerias rungtynes, šešiose iš jų jis pelnė dvigubą dublį.https://gleague.nba.com/news/rudy-gobert-utah-jazz-highlights-nba-dleague-bakersfield-jam-031815/ Sausio 13 d. jis sugrįžo į Jutos „Jazz“.http://www.nba.com/jazz/jazz-recalls-clark-and-gobert

2017 m. jis buvo išrinktas į antrąją NBA simbolinę komandą.

R. Goberas triskart laimėjo NBA geriausiai besiginančio žaidėjo apdovanojimą – 2018, 2019 ir 2021 m.

 Minesotos „Timberwolves“ (2022-dabar) 
2022 m. liepos 6 d. Goberas buvo išmainytas į Minesotos „Timberwolves“.https://www.nba.com/timberwolves/news/minnesota-timberwolves-acquire-center-rudy-gobert-from-utah-jazz

2024 m. Goberas ketvirtą kartą karjeroje buvo išrinktas geriausiu metų gynėju.https://www.nba.com/news/timberwolves-rudy-gobert-2023-24-kia-nba-defensive-player-of-the-year

 Nacionalinė rinktinė 

 Prancūzijos jaunimo krepšinio rinktinė 
Goberas atstovavo Prancūzijos jaunimo krepšinio rinktinei 2011 bei 2012 m. Europos jaunimo iki 20 metų krepšinio čempionate.

 Prancūzijos vyrų krepšinio rinktinė 
2012 m. jis debiutavo Prancūzijos vyrų krepšinio rinktinėje.

R. Goberas atstovavo rinktinei 2014 m. pasaulio krepšinio čempionate, kuriame komanda iškovojo bronzą. Turnyre jis vidutiniškai pelnė po 4,1 taško per rungtynes.https://www.fiba.basketball/basketballworldcup/2014/player/Rudy-Gobert

2015 m. Europos krepšinio čempionate Goberas, vidutiniškai pelnydamas po 10,4 taško, atkovodamas po 8,1 kamuolio ir blokuodamas 2 metimus per rungtynes, padėjo rinktinei iškovoti bronzą.http://www.eurobasket2015.org/en/playerID_84895.compID_qMRZdYCZI6EoANOrUf9le2.season_2015.roundID_9322.teamID_282.html  Jis taip pat padėjo rinktinei iškovoti bronzą 2019 m. pasaulio krepšinio čempionate, kuriame vidutiniškai pelnė po 10,1 taško per rungtynes.https://www.fiba.basketball/basketballworldcup/2019/player/Rudy-Gobert

Krepšininkas rinktinei atstovavo 2020 ir 2024 m. vasaros olimpinėse žaidynėse, kuriose iškovojo sidabrą.

 Pasiekimai 
 3× NBA Visų žvaigždžių rungtynių žaidėjas (2020–2022 m.)
 Antrosios NBA simbolinės komandos žaidėjas (2017 m.)
 3× trečiosios NBA simbolinės komandos žaidėjas (2019–2021 m.)
 4× NBA geriausiai besiginantis žaidėjas (2018, 2019, 2021, 2024 m.)
 7× pirmosios NBA simbolinės gynybos komandos žaidėjas (2017–2022, 2024 m.)
 Antrosios NBA simbolinės gynybos komandos žaidėjas (2025 m.)
 NBA atkovotų kamuolių lyderis (2022 m.)
 NBA blokuotų metimų lyderis (2017 m.)
 Prancūzijos metų krepšininkas (2019 m.)

 Šaltiniai 

Kategorija:Prancūzijos krepšininkai
Kategorija:Prancūzijos olimpiečiai